ILMOITUS RAKENNUTTAJALLE PÄÄURAKOITSIJAN MAKSUHÄIRIÖSTÄ.

ALIURAKKA

YSE 1998 2 § 1 mom. k-kohta, 42 §, 78 §, 79 §, 84 §

LVI-urakoitsijan toimiessa aliurakoitsijana, on tärkeää reklamoida pääurakoitsijan maksuhäiriöstä myös rakennuttajaa eli pääurakoitsijan omaa tilaajaa. Tietoisuus töiden keskeytysuhasta saattaa johtaa siihen, että rakennuttaja tahollaan painostaa pääurakoitsijaa hoitamaan aliurakoitsijoiden maksuasiat kuntoon. Maksuhäiriöstä voi rakennuttajalle tiedottaa yksinkertaisesti siten, että pääurakoitsijalle lähetettävästä reklamaatiosta toimitetaan kopio tiedoksi rakennuttajalle. Vielä tehokkaampi tapa on kuitenkin laatia asiasta oma ilmoitus rakennuttajalle ja vedota ilmoituksessa YSE 1998-ehtojen yllä mainittuihin kohtiin. Tästä reklamaatiosta malli seuraavalla sivulla.

Lähde: Urakoitsijan YSE-opas (2018), s. 330

Rakennuttaja Oy x.x.2023

­­­­­­­­­­­       LVI-URAKAN MAKSUERIEN VIIVÄSTYMINEN

Haluamme saattaa tietoonne, että       työmaan pääurakoitsija       on jättänyt maksamatta seuraavat erääntyneet sähköurakan maksuerät:

 Maksuerä nro             euroa Eräpvä

 Maksuerä nro             euroa Eräpvä

 Maksuerä nro             euroa Eräpvä

Pyydämme, että rakennuttaja osaltaan arvioisi tilannetta Rakennusurakan yleisten sopimusehtojen YSE 1998 2 § 1 mom. k-kohdan ja 78 ja 79 §:ien kannalta ja ryhtyisi toimenpiteisiin, jotta pääurakoitsija hoitaisi maksuvelvoitteensa sopimuksen mukaisesti. Koska saatavamme pääurakoitsijalta on selvä ja riidaton, pyydämme, että pidätätte saatavaamme vastaavan summan pääurakan maksamattomasta urakkahinnasta YSE 42 §:n mukaisesti.

Mikäli joudumme saataviemme perimiseksi turvautumaan YSE 1998-ehtojen 84 §:n menettelytapoihin (töiden keskeytys, sopimuksen purku), siitä voi aiheutua häiriöitä koko rakennushankkeelle.

Kunnioittavasti

LVI-urakoitsija Oy

Tiedoksi Pääurakoitsija